Olanda a devenit cea mai căutată destinație pentru studii de către români. Cât te costă acolo studenția și ce oportunităţi ai.
În Olanda există peste 2100 de programe de licenţă si masterat în limba engleză. Taxele de studiu sunt de 2200 euro/an. Beneficiezi de suport financiar dacă înveți şi muncești în acelaşi timp. Majoritatea programelor de studiu includ şi un internship.
Dacă te bate gândul să studiezi într-o altă ţară, îţi dau eu un pont. Olanda este cea mai căutată destinaţie în acest moment. Asta pentru că Marea Britanie a cam ieşit din lista de preferinţe, de când cu Brexit-ul.Agata a plecat toamna asta în Olanda şi este studentă în anul I. Urmează un program specializat pe International Business şi spune că a fost cea mai bună alegere pentru ea. Agata Nicolae, studentă în Olanda: "Mi-am dorit să studiez mult mai practic, să nu am aceeaşi experienţă ca în liceu, când trebuia să tocesc sau să învăţ o materie nefolositoare. În campusul în care locuiesc eu suntem 20 şi ceva de români, ceea ce mă bucură.“Iar când vine vorba de taxe, să ştii că ţara lalelelor oferă foarte multe oportunităţi pentru studenţii europeni. Agata a plătit, pentru primul an de studiu, doar puţin peste 1000 de euro.Agata Nicolae, studentă în Olanda: "Când vine vorba de cheltuieli, cel puţin pentru facultate, şi cazarea, şi tuition fee pe care îl plătim anual este mult mai accesibil decât în alte ţări. Studenţii sunt primiţi cu braţele deschise. Există foarte multe reduceri, pentru activităţi în timpul liber, la magazine, supermarket-uri.“În medie, studenţia în Olanda te costă cam 850 de euro pe lună, potrivit IntegralEdu. Iar dacă îţi iei şi un job, unele universităţi îţi oferă încă un suport financiar.